बिहार के मुख्यमंत्री नीतीश कुमार को उनकी पार्टी जनता दल (यूनाइटेड) ने आधिकारिक तौर पर २०१९ के लोकसभा चुनाव के लिए पधानमंत्री पद का उम्मीदवार प्रोजेक्ट करना शुरू कर दिया है। वहीं उनकी जीत के लिए पार्टी चाहती है कि सभी सेक्युलर पार्टियां उनके सपोर्ट में आएं। वहीं खबर के मुताबिक, जदयू प्रवक्ता भारती मेहता ने कहा कि नीतीश कुमार की छवि देशभर में एक प्रोग्रेसिव और दूरदर्शी नेता की है। बिहार के सीएम पद पर रहते हुए उन्होंने कई विकास कार्य किए हैं। उन्होंने महिलाओं के लिए सिविक बॉडीज में आरक्षण, छात्राओं के लिए साइकिल योजना और पूरे राज्य में शराबबंदी की। उनके सात निश्चय विकास की एक नई मिसाल पेश करते हैं। इन सात निश्चयों में हर घर को मुफ्त बिजल और मुफ्त पानी के कनेक्शन भी हैं। इसके अलावा राज्य की सरकारी नौकरियों में ३५प्रति० आरक्षण भी दिया गया है। इसके बाद उन्होंने यह भी कहा कि सभी सेक्युलर और समाजवादी ताकतों को एकजुट होकर नीतीश को पीएम के लिए प्रोजेक्ट करना चाहिए।